Nové znenie 
                                                                   N á v r h
N A R I A D E N I E  V L Á D Y
   Slovenskej republiky
z ……….. 2006
o technických požiadavkách na potlačovanie elektromagnetického rušenia, spôsobeného poľnohospodárskymi traktormi a lesnými traktormi

Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov nariaďuje:
§ 1
Toto nariadenie vlády sa vzťahuje na poľnohospodárske traktory a lesné traktory uvedené v osobitnom predpise) (ďalej len „traktor“) na komponenty, systémy, samostatné technické jednotky a upravuje podrobnosti o ich typovom schválení ES  vzťahujúcom sa na elektromagnetickú kompatibilitu traktora.
§ 2  
Na účely tohoto nariadenia vlády sa rozumie
a)	elektromagnetickou kompatibilitou  schopnosť vozidla pre typ traktora, komponentu alebo samostatnej technickej jednotky uspokojivo fungovať vo svojom elektromagnetickom prostredí bez toho, aby spôsobovalo neprípustné elektromagnetické rušenie v tomto prostredí,
b)	elektromagnetickým rušením  elektromagnetický jav, ktorý môže zhoršiť výkon vozidla pre typ traktora, komponentu alebo samostatnej technickej jednotky; elektromagnetickým rušením môže byť  elektromagnetický šum, nežiadúci signál alebo zmena  v samotnom prenosovom médiu,
c)	širokopásmové  emisie, ktoré majú  šírku pásma väčšiu ako je šírka pásma príslušného  meracieho prístroja alebo prijímača,
d)	úzkopásmové emisie  emisie, ktoré majú šírku  pásma menšiu ako je šírka pásma príslušného meracieho  prístroja alebo prijímača.
e)	elektrickým alebo elektronickým systémom elektrické alebo elektronické zariadenie alebo sústava   zariadení spolu so združenými elektrickými  pripojeniami, ktoré tvoria časť vozidla pre typ traktora, ale ktoré nie  sú určené k tomu, aby boli typovo schválené oddelene od  vozidla pre typ traktora,
f)	elektrickou alebo elektronickou montážnou podskupinou (ďalej len „montážna podskupina“) elektrické alebo elektronické zariadenie alebo  sada zariadení určených ako časť vozidla pre typ traktora spolu  so združenými elektrickými spojmi a vedením,  ktoré vykonáva jednu alebo viac špecializovaných  funkcií. montážnej podskupiny,
g)	typom montážnej podskupiny vo vzťahu k elektromagnetickej kompatibilite montážna  podskupina, ktorá sa podstatne nelíši 
1.	funkciou vykonávanou montážnou podskupinou,
2.	celkovým usporiadaním elektrických alebo   elektronických komponentov,
  h) typom vozidla pre typ traktora vo vzťahu k elektromagnetickej  kompatibilite  vozidlo pre typ traktora, ktoré sa podstatne  nelíši 
1. v celkovom rozmere a tvare priestoru pre motor,
2. v celkovom usporiadaní elektrických alebo elektronických  komponentov a v celkovom usporiadaní elektrickej  inštalácie,
3. v základnom materiáli, z ktorého je konštruovaná kostra alebo  obal vozidla pre typ traktora; prítomnosť panelov z rôzneho  materiálu nemení typ vozidla pre typ traktora za predpokladu, že  základný materiál sa nezmenil. 

§ 3
Technické požiadavky na elektromagnetickú kompatibilitu, ktoré musia spĺňať traktory, komponenty, systémy a samostatné technické a testovacie  jednotky, sú ustanovené v prílohe I okrem bodov 1.1.,2.1.1., 2.1.2., 2.1.7., 2.1.8., 2.1.9., 2.1.10., 2. až 2.1.11.2., 2.1.12. až 2.1.12.2., 2.11.1.3.,3., 4.2. až 4.2.3., 4.3.2.3., 5.1. a  6.1.1. a v prílohách  IV až IX smernice Rady 75/322/EHS z 20. mája 1975 o aproximácii  právnych predpisov členských štátov o rádiovom odrušení zážihových motorov kolesových poľnohospodárskych alebo lesných traktorov v platnom znení (ďalej len „smernica“).
§ 4
1)	Žiadosť o udelenie typového schválenia ES vozidla1) pre typ traktora vzťahujúceho sa na  elektromagnetickú  kompatibilitu predkladá  výrobca.
2)	Prílohou k žiadosti podľa odseku 1 je informačný dokument, ktorý spĺňa požiadavky  ustanovené v  prílohe IIA smernice.
3)	Výrobca vozidla vypracuje zoznam všetkých projektovaných kombinácií príslušných elektrických alebo elektronických systémov alebo montážnej podskupiny, typy kostry, varianty základných materiálov, celkové usporiadanie elektrickej inštalácie, varianty motora, pravostrannú alebo ľavostrannú jazdnú verziu a verzie rázvoru. 
4)	 Elektrické alebo elektronické úzkopásmové systémy  vozidla pre typ traktora alebo  montážne podskupiny sú tie, ktoré môžu emitovať širokopásmové emisie alebo žiarenie alebo tie, ktoré sú zahrnuté v priamom riadení vozidla vodičom ustanovené v bode   6.4.2.3  prílohy I smernice.
5)	Zo zoznamu podľa odseku 3  sa po vzájomnej dohode medzi výrobcom a poverenou technickou službou overovania vozidiel (ďalej len „technická služba“) za účelom testovania vyberie vozidlo pre typ traktora, ktoré bude predstavovať typ vozidla pre typ traktora. Popis typu vozidla pre typ traktora pre tento účel je uvedený v dodatku 1 prílohy IIA smernice. Výber vozidla pre typ traktora má byť založený  na elektrických alebo elektronických systémoch ponúkaných výrobcom. Za účelom testovania z tohto zoznamu môže byť vybrané ešte jedno vozidlo pre typ traktora, ak sa po vzájomnej dohode výrobcu a technickej služby usúdi, že rôzne  elektrické alebo elektronické systémy, ktoré obsahuje, majú pravdepodobne značný vplyv na elektromagnetickú kompatibilitu vozidla pre typ traktora v porovnaní s prvým vozidlom pre typ traktora.
       6) Výber vozidla pre typ traktora podľa odseku 4 je limitovaný kombináciami vozidla pre typ traktora, elektrického a elektronického systému,  určenými pre skutočnú výrobu.

     7) Výrobca môže doplniť žiadosť podľa odseku 1 protokolom o testoch, ktoré sa vykonali. Údaje z protokolu o testoch môže štátny dopravný úrad   využiť pre účely vyhotovenia osvedčenia o typovom  schválení ES vozidla pre typ traktora.   
	    8) Ak technická služba zodpovedná za typový schvaľovací  test vykonáva tento test sama, potom  jej bude podľa odseku 4 poskytné vozidlo pre typ traktora  predstavujúce schvaľovaný typ.
       9) Udelenie typového schválenia ES vozidla pre typ traktora vzťahujúceho sa na  elektromagnetickú kompatibilitu sa nesmie  zamietnuť, ak sú splnené technické požiadavky podľa tohto nariadenia vlády.
      10) Osvedčenie o typovom schválení ES vozidla pre typ traktora z dôvodov týkajúcich sa elektromagnetickej kompatibility sa vydáva podľa vzoru  ustanoveného v prílohe IIIA smernice.
     11) Žiadosť o udelenie typového schválenia ES montážnej podskupiny vzťahujúci sa na  elektromagnetickú kompatibilitu podľa osobitného predpisu) predkladá výrobca vozidla alebo výrobca montážnej podskupiny. Montážna podskupina môže byť schválená buď  ako komponent alebo samostatná technická jednotka podľa osobitného  predpisu.1)
     12) Prílohou žiadosti podľa ods. 11 je informačný dokument, ktorý spĺňa požiadavky  ustanovené v  prílohe IIB smernice.
     13) Výrobca môže doplniť žiadosť protokolom o testoch, ktoré sa vykonali.  Údaje z protokolu o testoch môže štátny dopravný úrad ) využiť pre účely vyhotovenia osvedčenia o typovom schválení ES montážnej podskupiny.
    14) Ak technická služba zodpovedná za typový schvaľovací  test vykonáva tento test sama, potom  jej bude poskytnutá  vzorka schvaľovaného typu  montážnej podskupiny a ak je to  potrebné po konzultácii s výrobcom, ak je to  možné najmä varianty v usporiadaní, v počte komponentov a v počte snímačov. Ak  technická služba považuje za potrebné,  môže si vybrať ďalšiu vzorku.
    15) Vzorka musí byť zreteľne a čitateľne označená  obchodným menom  výrobcu a značkou a názvom typu.
     16) Tam kde je to aplikovateľné, sa uvedú všetky obmedzenia použitia. Takéto obmedzenia musia byť uvedené v informačnom dokumente podľa vzoru uvedenom v prílohách IIB alebo IIIB smernice.
     17) Postupy typového schválenia ES sú ustanovené v bodoch 4.1, 4.1.1., 4.1.1.1., 4.1.1.2 a 4.1.1.3. prílohy I smernice.
     18) Udelenie typového schválenia ES montážnej podskupiny pre typ traktora vzťahujúceho  sa na elektromagnetickú kompatibilitu sa nesmie  zamietnuť, ak sú splnené technické požiadavky podľa tohto nariadenia vlády. 
    19) Typové schválenie ES vzťahujúce  sa na  elektromagnetickú kompatibilitu sa môže udeliť montážnej podskupine montovanej buď na akýkoľvek typ vozidla pre typ traktora a na špecifický typ alebo typy vozidla pre typ traktora. Pre montážne podskupiny, ktoré sú súčasťou priameho riadenia vozidla pre typ traktora sa môže udeliť typové schválenie ES len v spolupráci s výrobcom vozidla pre typ traktora.
         20) Osvedčenie o typovom schválení ES montážnej podskupiny ako komponentu alebo samostatnej technickej jednotky vzťahujúce sa na elektromagnetickú kompatibilitu sa vydáva podľa vzoru  ustanoveného v prílohe IIIB smernice.
         21) K vydaniu osvedčení uvedených v odsekoch 9 a 19 môže štátny dopravný úrad využiť protokol o testoch vydaný schvaľovacím  alebo uznaným laboratóriom. 
        22) Zmeny a doplnky k typovému schváleniu ES sú ustanovené v bodoch 4.3., 4.3.1., 4.3.2., 4.3.2.1., 4.3.2.2., 4.3.2.3. prílohy I smernice. 
              23) Ak výrobca vozidla pre typ traktora doplní schválené vozidlo pre typ traktora iným  štandardným vnútorným alebo komerčným vybavením, ako je mobilné komunikačné zariadenie, ktoré je v súlade s osobitným predpisom) a je inštalované podľa odporúčaní výrobcu  vozidla pre typ traktora alebo zariadenia alebo ich nahradí alebo odstráni, nemá to vplyv na platnosť schválenia vozidla pre typ traktora. 
		24) Výrobca vozidla pre typ traktora, ktorý namontoval komunikačné zariadenie poskytne vhodné inštalačné pokyny výrobcom vozidla pre typ traktora alebo výrobcom takého komunikačného zariadenie. Na požiadanie technickej služby poskytne dôkaz, že výkon vozidla pre typ traktora nie je nepriaznivo ovplyvnený takými vysielačmi a  prehlási, že úroveň výkonu a inštalácia zabezpečujú dostatočnú ochranu pri samotnom prenose a vylučujú prenos v súvislosti s testami ustanovenými v bode 6 prílohy I smernice.
            25) Toto nariadenie vlády neoprávňuje používanie komunikačného vysielača vtedy, keď platia iné požiadavky na také zariadenie alebo jeho používanie. Výrobca vozidla pre typ traktora smie odmietnuť inštalovanie štandartného vnútorného alebo komerčného vybavenia, ktoré je v súlade s osobitným predpisom.4)
26) Každej montážnej podskupine zhodnej so schváleným typom podľa tohto nariadenia vlády sa pridelí typové schvaľovacie číslo a označí sa značkou typového schválenia ES podľa vzoru uvedeného v bodoch 5.1., 5.2., 5.3. prílohy I smernice.
      27)	Vzor značky typového schválenia ES je uvedený v dodatku 7. prílohy I smernice.
28)	 Pre elektrické alebo elektronické systémy v typoch vozidla pre typ traktora schváleného podľa tohto nariadenia vlády  sa nevyžaduje žiadne označenie.
29) Označenia na montážnej podskupine v súlade s odsekom 25 nemusia byť viditeľné, ak je montážna podskupina inštalovaná vo vozidle.
30) Vozidlo pre typ traktora  a jeho elektrické alebo elektronické systémy alebo montážne podskupiny majú byť projektované, konštruované a montované tak, aby vozidlo v normálnych podmienkach používania  spĺňalo požiadavky tohto nariadenia vlády.
      31) Merania na zabezpečenie zhody výroby sa prijímajú podľa osobitného predpisu. )
      32) Zhoda výroby vzhľadom na elektromagnetickú kompatibilitu vozidla pre typ traktora alebo komponentu alebo samostatnej technickej jednotky sa kontroluje na základe údajov obsiahnutých v osvedčení o typovom schválení ES uvedených v odsekoch 10 a 20. 
	33)   Bez toho aby bol dotknutý § 3 a § 6 štátny dopravný úrad v prípade náhradných dielov bude naďalej udeľovať typové schválenie ES a povoľovať uvedenie na trh a uvedenie do prevádzky  komponentov, systémov  alebo  jednotiek určených pre použitie do typov vozidiel pre typ traktora, ktoré boli schválené do 1. októbra 2002 na základe plnenia technických požiadaviek  pre elektromagnetickú kompatibilitu platných v čase ich schválenia, a ak je to potrebné, bude udeľovať následné doplnenie  týchto schválení.
	34) Technické požiadavky podľa tohto nariadenia vlády sa rovnako vzťahujú na typové schválenie vozidla pre typ traktora vzťahujúce sa na elektromagnetickú kompatibilitu a na typové schválenie systému, komponentu alebo samostatnej technickej  jednotky vozidla pre typ traktora8) vzťahujúce sa na elektromagnetickú kompatibilitu.

§ 5
Príslušný štátny orgán9) nesmie odmietnuť ani zakázať
a)	uvedenie vozidla pre typ traktora na trh, jeho evidenciu alebo uvedenie  do prevádzky alebo používanie v premávke na pozemných komunikáciách z dôvodov vzťahujúcich sa na elektromagnetisckú kompatibilitu, ak sú splnené požiadavky podľa  tohto nariadenia vlády,
b)	uvedenie na trh alebo používanie komponentov, systémov alebo samostatných technických  jednotiek z dôvodov vzťahujúcich sa na elektromagnetickú kompatibilitu, ak sú splnené  požiadavky podľa tohto nariadenia vlády.

§ 6
 Od 1. októbra 2008 príslušný štátny orgán
a)	bude považovať osvedčenia o zhode, ktoré sprevádzajú nové vozidlá pre typ traktora, v súlade s ustanoveniami osobitného predpisu1) za neplatné, ak nie sú splnené požiadavky podľa tohto nariadenia vlády,
b)	smie odmietnuť uvedenie na trh alebo uvedenie do prevádzky nových elektrických  a elektronických systémov,  komponentov a samostatných technických jednotiek, ak nie sú splnené požiadavky podľa tohto nariadenia vlády.

§ 7 
 Týmto nariadením vlády sa preberajú právne akty Európskych spoločenstiev uvedené v prílohe.
§ 8
	Toto nariadenie vlády nadobúda účinnosť  31. mája  2006.

_____________________
6)    § 99 písm. o) zákona č. 725/2004 Z. z.
7) § 5 ods. 5 a 20, § 6 ods. 5 a 10 a § 7 ods. 6 a 13 zákona č. 725/2004.  
8) § 8 a 17 zákona č. 725/2004 Z. z.
9) § 3 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o                                       zmene a doplnení niektorých zákonov v znení zákona č. 451/2004 Z. z.
§ 88 zákona Národnej rady Slovenskej republiky č. 315/1996 Z. z. o premávke na pozemných komunikáciách 
 v znení neskorších predpisov.
 § 99 písm. o) zákona č. 725/2004 Z. z.